b"\n_START_ARTICLE_\nSixte Moral i Reixach\n_START_SECTION_\nBiografia\n_START_PARAGRAPH_\nHa treballat com a mestre a l'Escola Llebetx, una de les escoles CEPEPC (Col\xc2\xb7lectiu d'Escoles per l'Escola P\xc3\xbablica Catalana). Militant del Moviment Socialista de Catalunya (MSC) des del 1969, posteriorment milit\xc3\xa0 en diversos grups i partits independentistes, i fou candidat pel Bloc d'Esquerres d'Alliberament Nacional (BEAN) a les eleccions generals espanyoles de 1979. El 1981, per\xc3\xb2, va ingressar al PSC, amb el que ha estat regidor (1983-1991) i alcalde de Vilanova i la Geltr\xc3\xba (1999-2005) en coalici\xc3\xb3 amb ERC i Iniciativa per Catalunya-Verds. _NEWLINE_Tamb\xc3\xa9 fou conseller d'educaci\xc3\xb3 i cultura del Consell Comarcal del Garraf (1992-1999) i Secretari de Pol\xc3\xadtica Ling\xc3\xbc\xc3\xadstica de la Generalitat de Catalunya del 24 de maig al 30 de novembre de 2006 i fins al juliol de 2008 assessor del conseller de Pol\xc3\xadtica Territorial i Obres P\xc3\xbabliques de la Generalitat de Catalunya. Fou elegit diputat pel PSC per la circumscripci\xc3\xb3 de Barcelona a les eleccions generals espanyoles de 2008 en substituci\xc3\xb3 d'Elisenda Malaret i Garcia."